
OZNAM O VÝBEROVOM KONANÍ
Obec Hrabušice, ul. Hlavná 171/46, 053 15 Hrabušice
	Vyhlasuje výberové konanie na	
· 8 pracovných miest člena miestnej občianskej a preventívnej  služby (MOaPS).

Výberové konanie sa uskutoční dňa  13.2.2024 (utorok) o 9.00 hod. 
v priestoroch zasadacej miestnosti Obecného úradu v Hrabušiciach.

Záujemcovia o pracovnú pozíciu môžu písomnú žiadosť o prijatie do zamestnania osobne doručiť alebo poštou zaslať na adresu: 
Obec Hrabušice, ul. Hlavná 171/46, 053 15 Hrabušice. Záujemcovia vo svojej žiadosti jednoznačne určia, o ktorú pozíciu majú záujem (člen MOaPS).
Predpokladaná hrubá mzda:  750,- €
Záujemcovia svoju žiadosť predkladajú v uzatvorenej obálke s označením „Výberové konanie MOaPS v obciach. NEOTVÁRAŤ!“
Uzávierka na predkladanie žiadostí o prijatie do zamestnania
[bookmark: _GoBack]je 7. február 2024 (streda) do 15.00 hod.
Záujemcovia, ktorých žiadosti do výberového konania boli doručené po termíne uzávierky, nebudú zaradení do výberového konania.
Zoznam požadovaných dokladov k žiadosti o prijatie do zamestnania:
· Žiadosť, v ktorej je jednoznačne určené, o ktorú pozíciu alebo pozície sa kandidát uchádza,
· Životopis uchádzača,
· Výpis z registra trestov nie starší ako 3 mesiace – pre splnenie požiadavky spôsobilosti na právne úkony v celom rozsahu,
· Doklad o najvyššom dosiahnutom vzdelaní, prípadne aktuálne potvrdenie školy o štúdiu alebo potvrdenie o požadovanej praxi (ak je relevantné),
· Uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo organizácií, s ktorými v minulosti spolupracoval alebo iné doklady potvrdzujúce spôsobilosť (certifikáty zo školení a podobne),

Kvalifikačné predpoklady na pozíciu člena MOaPS sú:
Ukončené základné, stredné, prípadne vyššie vzdelanie –výhoda
Výberové kritéria na pozíciu člena MOaPS sú:
1. Uchádzač má minimálne 18 rokov
2. Dobrý zdravotný stav
3. Má spôsobilosť na právne úkony v plnom rozsahu
4. Má v MRK a u ostatných obyvateľov obce prirodzenú autoritu a je považovaný za osobu s morálnymi zásadami,
5. Uchádzači, s ktorými obec uzatvorí zamestnanecký vzťah, musí spĺňať podmienku bezúhonnosti, ktorú dosvedčuje predložením výpisu z registra trestov ,
6. Uchádzač nesmie byť právoplatne odsúdený za trestný čin podľa „1. hlavy Trestné činy proti životu a zdraviu“ Trestného zákona č. 300/2005 Z.z. a akýkoľvek zločin Trestného zákona č. 300/2005 Z.z.
7. Ukončené základné, stredné, prípadne vyššie vzdelanie –výhoda,
8. Znalosť slovenského jazyka – výhoda,
9. Absolvovanie kurzu prvej pomoci – výhoda.
10. Znalosť obyvateľov cieľovej skupiny (obyvateľov komunity),
11. Trvalý pobyt v mieste pracovného pôsobenia – výhoda,
12. Predchádzajúce skúsenosti s činnosťou hliadky – výhoda.
Doplňujúce výberové kritériá na pozíciu sú:
· Motivácia pre prácu s členmi skupín postihnutých alebo ohrozených sociálnym vylúčením , aktívne zapájanie sa do komunitného života, dobrovoľnícke činnosti,
· Schopnosť pracovať v tíme, schopnosť riešiť problémy komunity v medziach zverených kompetencií,
· Komunikačné zručnosti, flexibilita, zodpovednosť, spoľahlivosť,
· Osobný záujem priebežne sa vzdelávať v odbornej problematike.
Prijímateľ si môže určiť ďalšie kritéria poznajúc prostredie komunity a cieľovej skupiny.
Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.
Každý úspešný uchádzač, s ktorým obec uzatvorí zamestnanecký vzťah, musí spĺňať podmienku bezúhonnosti, ktorú dosvedčuje predložením výpisu z registra trestov (záujemca nespĺňa kritérium bezúhonnosti, ak bol odsúdený alebo priznal vinu za úmyselný trestný čin proti životu a zdraviu, proti slobode a ľudskej dôstojnosti a proti rodine a mládeži) nie starším ako tri mesiace. 

Miestom výkonu práce je obec Hrabušice, rómska osada v lokalite Weingrub a kancelária v priestoroch domu  na Hlavnej ulici č. súpisné č.  102 v Hrabušiciach. 
 Dátum predpokladaného nástupu do zamestnania je 1. marec  2024.

Náplň  práce miestnej občianskej  a preventívnej služby:
Oblasť: Ochrana života, zdravia a majetku prostredníctvom informačno-preventívnych aktivít:
· Dohliada na ochranu zdravia a zdravotnej prevencie, kontroluje dodržiavanie poriadku, čistoty a hygieny na uliciach a iných verejných priestranstvách,
· Monitoruje a dohliada nad ochranou verejného a súkromného majetku pred poškodzovaním a iným protiprávnym konaním v spolupráci s obecným úradom (napr. monitorovanie dlhodobo opustených rodinných domov a obydlí, evidencia poškodených dopravných značiek, osvetlení a chýbajúcich poklopov, znečisťovanie spoločných priestorov v bytových domoch, vandalizmu
· Monitoruje a hlási prípady podozrení z nelegálneho odberu elektrickej energie PZ SR,
· Monitoruje a hlási podozrenia nelegálneho výrubu lesa., 
· Člen MOaPS je nápomocný v informovanosti  v oblasti ochrany zvierat ako aj povinností súvisiacich s welfare zvierat, čipovaním, predchádzaním neplánovanému rozmnožovaniu zvierat a zabezpečovaním základnej zákonnej starostlivosti najmä o spoločenské a hospodárske zvieratá,
· Člen MOaPS je nápomocný v informovaní o zdravotných rizikách a zdravotnej prevencii súvisiacej s nadmerným výskytom túlavých, zanedbaných, chorých a zranených zvierat v MRK a zabezpečení veterinárnej starostlivosti,
· Dohliada na dodržiavanie nočného kľudu od 22.00. hod. do 6.00 ho ráno v danej lokalite a celej obci, ak všeobecne záväzné nariadenie obce neukladá inak
· Monitoruje a predchádza vzniku konfliktu v rámci MRK, MRK a väčšinového obyvateľstva
· Je nápomocný hliadke Policajného zboru SR 
· Neodkladne hlási príslušníkom PZ SR prípady hroziaceho väčšieho konfliktu a protiprávneho konania zo strany obyvateľov obce, súvisiaceho s udržaním verejného poriadku
· Monitoruje a hlási príslušníkom PZ SR pohyb cudzích osôb a motorových        vozidiel v obci v neskorých večerných a nočných hodinách a počas víkendov a sviatkov
· Poskytuje základné práve informácie občanom v oblasti ochrany verejného poriadku a ochrany životného prostredia v rámci svojej kompetencie
· Je účastný a nápomocný, po predchádzajúcom súhlase starostu obce, pri zabezpečovaní a organizácii  kultúrnych a športových podujatí, podujatí organizovaných obcou, alebo členmi MRK
Oblasť: Ochrana  verejného majetku  a bezpečnosti osôb
· Výkonom svojej činnosti predchádza poškodzovaniu majetku obyvateľov MRK ako aj ostatných obyvateľov obce, najmä:
· Monitoruje a dohliada nad poriadkom a bezpečnosťou v obci s osobitným zreteľom na miesta, kde sa sústreďuje väčší počet osôb, 
· Monitoruje a nahlasuje protiprávne konanie spojené s vedením motorového vozidla  alebo iného nežiadúceho konania predchádzanie poškodzovaniu vozidiel, predchádzanie vandalizmu na cestných a motorových vozidlách, 
· Organizácia parkovania, (napr. nahlasovanie dlhodobo odstavených alebo opustených vozidiel obecnému úradu a umiestňovanie výziev na tieto vozidlá a asistencia pri ich odstránení z miesta, upozorňovanie na nevhodné parkovanie na cestných komunikáciách a súkromných pozemkoch,
· Monitoruje a dohliada na ochranu rodinných domov a obydlí dlhodobo opustených (úmrtím majiteľa, majiteľov, ktorí sa dlhodobo zdržiavajú v zahraničí....)
· Dohliada na ochranu verejného majetku pred poškodzovaním (znečisťovanie spoločných priestorov v bytových domoch, vandalizmus, t.z. úmyselné poškodzovanie verejno-prospešných zariadení...)
· Monitoruje a hlási prípady podozrení z nelegálneho odberu elektrickej energie Policajnému zboru SR
· Upozorňuje na protispoločenskú činnosť a protiprávne konanie páchateľa a následne oznamuje danú skutočnosť (skutok, následky a pod.) príslušnej inštitúcii, ktorá má riešenie danej skutočnosti v kompetencii
· Monitoruje a je nápomocný pri predchádzaní vzniku konfliktu v rámci MRK, ako aj medzi MRK a väčšinovým obyvateľstvom, poskytuje pomoc hliadke PZ SR,
· Monitoruje a je nápomocný pri predchádzaní vzniku narušenia verejného poriadku, nahlasuje prípady porušovania verejného poriadku (napr. kontroluje používanie alkoholických nápojov a psychotropných látok na verejnosti, upozorňuje na nadmerný hluk mimo nočného kľudu a dodržiavanie nočného kľudu od 22.00 do 6.00 hod. ráno a iné)
· Monitoruje a nahlasuje obci a príslušníkom PZ SR  pohyb cudzích osôb a motorových vozidiel v obci v neskorých nočných hodinách a počas víkendov a sviatkov, 
· Monitoruje pohyb túlavých, zranených a vážne chorých zvierat, neodkladne hlási podozrenia z priestupkov proti ochrane zvierat na úseku veterinárnej starostlivosti  a podozrenia zoi spáchania trestných činov namierených proti zvieratám,
· Poskytuje základné právne informácie v oblasti ochrany verejného poriadku v rámci svojej kompetencie.


Oblasť: Ochrana detí a mládeže pred negatívnymi javmi
· Monitoruje a zabezpečuje bezpečnosť detí v rámci cestnej premávky /hlavne počas ich odchodu do školy a zo školy, zabezpečenie bezpečného prechodu školopovinných detí cez cestu, upozorňovanie, informovanie a monitorovanie detí na dodržiavanie pravidiel cestnej premávky, predovšetkým v súvislosti s pohybom na verejnej cestnej komunikácii a prechodom cez cestu, tak, aby neohrozovali svoje zdravie a život ako aj bezpečnosť cestnej premávky, 
· Kontrola školskej dochádzky a preventívne pôsobenia na elimináciu vzniku a prehlbovanie záškoláctva a iných negatívnych javov, 
· Kontroluje pohyb a miesta stretávania sa maloletých detí a mládeže v danej lokalite a obci v neskorých večerných hodinách (po 22.00 hod.) bez prítomnosti rodičov a predchádzanie poškodzovania verejného a súkromného majetku, 
· Kontroluje miesta stretávania sa detí a mládeže vo večerných hodinách bez kontroly rodičov (napr. cintorín, športoviská,...)
· Poskytovanie komplexných informácií, vzdelávanie a kontrola správania detí v oblasti ochrany zvierat v MRK za účelom vzbudzovania empatie detí voči zvieratám v MRK a zabránenia spustnutiu týchto detí 
· ako aj ich ochrany pred negatívnymi javmi a pred ohrozovaním ich mravnej výchovy, najmä v súvislosti s týraním zvierat, zanedbávaním starostlivosti o zviera, usmrcovaním zvierat bez primeraného dôvodu, či organizovaním zápasov zvierat, prevencia a následky porušovania povinností na úseku starostlivosti ochrany zvierat, potreby a práva zvierat, zdravotné riziká, spôsoby pomoci zvieratám zákonné povinnosti a pod., 
· Ďalšie činnosti súvisiace s ochranou detí a mládeže pred negatívnymi javmi.
· V spolupráci s PZ SR alebo obecnou políciou asistuje pri výkone kontroly maloletých osôb do 15 rokov a mladistvých osôb do 18 rokov, ktoré sa zdržiavajú bez dozoru zákonných zástupcov po 21.00 hod na verejne prístupných miestach, v ktorých sa podávajú alkoholické nápoje, alebo požívajú alkoholické nápoje a iné návykové látky (zákon č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických  záchytných izieb)
· V spolupráci s pracovníkmi obce (terénnymi sociálnymi pracovníkmi a asistentami učiteľa, kontroluje školopovinné deti, zdržujúce sa v danej lokalite a obci  počas vyučovania, zisťuje príčiny ich neúčasti na vyučovaní, v prípade choroby dieťaťa upozorňuje ich rodičov na dodržiavanie liečebného režimu a nahlasuje takéto prípady obecnému úradu
· Poskytuje základné informácie v oblasti prevencie ochrany zdravia a hygieny.

Oblasť: ochrany životného prostredia zlepšovanie kvality života v obci
· Člen MOaPS je nápomocný v preventívno-informačnej činnosti ako osveta a edukácia obyvateľov MRK zameraná na dôležitosť ukladania a triedenia odpadov do zberných nádob určených na tento účel, ukladania veľkoobjemových odpadov a drobných stavebných odpadov do na to učených zberných nádob, triedenie nebezpečného komunálneho odpadu s upozornením na negatívne vplyvy  týchto nebezpečných odpadov na zdravie a životné prostredie, kvalitu vôd a ovzdušia v prípade, že budú uložené alebo vyhodené do okolitého prostredia, 
· Upozorňuje občanov na správne nakladanie s komunálnym odpadom a separovaným odpadom a v prípade porušenia prijíma opatrenia na zabránenie protiprávneho konania (zákaz sypania odpadu mimo odpadových nádob, do potoka, zakladania nelegálnych skládok)
· Upozorňuje na  zákaz vypaľovania trávy, lesných a lúčnych porastov a v prípade porušenia prijíma opatrenia na zabránenie protiprávneho konania,
· Upozorňuje na zákaz  spaľovanie komunálnych odpadov, 
· Informuje o zbere zálohových fliaš v zmysle zákona č. 302/2019 Z.z. aj o zálohovaní PET fliaš a plechoviek., 
· Kontroluje dodržiavanie zákazu zakladania ohňov na miestach, ktoré na to nie sú určené a kde hrozí následný požiar, Ohlasuje požiar Hasičskému a záchrannému zboru  SR
· Monitoruje a nahlasuje prípady nelegálnych skládok komunálneho a stavebného odpadu (zákon č. 223/2001 Z.z. o odpadoch)
· Upozorňuje a nahlasuje prípady stavieb bez stavebného povolenia
· Poskytuje základné informácie v oblasti prevencie a ochrany životného prostredia.
Oblasť: Ochrana plynulosti a bezpečnosti cestnej premávky
· Monitoruje a zabezpečuje bezpečnosť detí, hlavne počas ich odchodu do školy a zo školy, zabezpečuje bezpečný prechod školopovinných detí cez cestu a upozorňuje deti na dodržiavanie pravidiel cestnej premávky, predovšetkým v súvislosti s pohybom po komunikácii a prechodom cez cestu
· Predchádza a zisťuje vinníkov poškodzovania vozidiel,  objektov a zranenia osôb, ku ktorým dochádza vplyvom hádzania kameňov
· Monitoruje a okamžite nahlasuje obci a  Policajnému zboru SR prípady jázd vodičov motorových a nemotorových (cyklisti) účastníkov cestnej premávky pod vplyvom alkoholu, alebo osobami bez vodičského oprávnenia a osobami, ktorým bolo vodičské oprávnenie odobraté políciou, resp. im nebolo vôbec vydané (prioritou je bezkonfliktne odhovoriť, resp. zabrániť, avšak v prípade neuposlúchnutia nahlásiť)
· Zúčastňuje sa na pravidelných poradách zamestnancov.
· V oblasti prevencie môže byť súčasťou činnosti člena miestnej občianskej  a preventívnej  služby spolupráca pri organizovaní a príprave workshopov a komunitných stretnutí s deťmi a mládežou z MRK a osobne sa zúčastňovať uvedených diskusných stretnutí.
· Pomáha pri riešení krízových situácií.
Oblasť: Podpora senzibilizácie verejnosti v oblasti zbližovania komunít a budovania dobrých susedských vzťahov
· Člen MOaPS je nápomocný v obci pri predchádzaní vzniku a prehlbovania konfliktov, aktívne spolupracuje s pomáhajúcimi profesiami, obcou a inými aktérmi pôsobiacimi v obci za účelom podpory senzibilizácie verejnosti v oblasti zbližovania komunít a budovania dobrých susedských vzťahov.
Oblasť: Vzdelávanie členov MOaPS: 
Členovia MOaPS  sa musia povinne zúčastniť školení, ktoré budú organizované podľa pokynov  riadiaceho orgánu v nasledovných oblastiach: pracovnoprávna oblasť, prevencia kriminality, bezpečnosť cestnej premávky, kvalita a ochrana života, zdravia a ŽP, kurz prvej pomoci, základné ľudské práva, patologické javy v komunite a protidrogová prevencia, rozvoj osobných zručností a pod. 
V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).
Zaslaním žiadosti o účasť na výberovom konaní dáva záujemca súhlas so spracovaním a archiváciou osobných údajov v súlade s článkom 6, bod 1, písm. a) Nariadenia európskeho parlamentu a Rady (EÚ) 216/679 a zákonom č. 18/2018 Z.z.
Vyhlasovateľ si vyhradzuje právo nevybrať žiadneho z uchádzačov alebo výberové konanie v jeho priebehu zrušiť bez udania dôvodu.  Uchádzači sami nesú náklady, ktoré im účasťou vo výberovom konaní vzniknú.
V Hrabušiciach, dňa 19.1.2024			


Marcel Kacvinský
    starosta  obce

